
VLADA REPUBLIKE HRVATSKE

Zagreb, 17. rujna 2026.
__________________________________________________________________________

	PREDLAGATELJ:
	Ministarstvo zdravstva


__________________________________________________________________________

	PREDMET:
	Prijedlog odluke o davanju prethodne suglasnosti Klinici za infektivne bolesti „Dr. Fran Mihaljević“ za Izradu glavnog projekta i izvođenje radova na središnjem kompleksu (Faza B)


__________________________________________________________________________








Prijedlog




Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. točkom 2. Zakona o izvršavanju Državnog proračuna Republike Hrvatske za 2026. godinu („Narodne novine“, broj 152/25.), Vlada Republike Hrvatske je na sjednici održanoj _______ 2026. donijela


O D L U K U

[bookmark: _Hlk240443451]o davanju prethodne suglasnosti Klinici za infektivne bolesti „Dr. Fran Mihaljević“ 
za Izradu glavnog projekta i izvođenje radova na središnjem kompleksu (Faza B)


I.

Daje se prethodna suglasnost Ministarstvu zdravstva, Klinici za infektivne bolesti „Dr. Fran Mihaljević“, za preuzimanje obveza na teret sredstava državnog proračuna Republike Hrvatske u 2027., 2028. i 2029. godini, za sklapanje ugovora o nabavi br. 
01-2/2026 VV, Izrada glavnog projekta i izvođenje radova na središnjem kompleksu - pripremni radovi, faza A i faza B, Grupa 2. Izgradnja faza B, u iznosu od 217.218.710,81 euro s PDV-om, po godinama, izvorima financiranja i iznosima kako slijedi:

	Godina
	Aktivnost/Projekt


	563 
Europski fond za regionalni razvoj 
(EUR)
	12 
Sredstva učešća za pomoći (EUR)
	11 
Opći prihodi i primici (EUR)
	UKUPNO 
(EUR)

	2027.
	T893009 Jačanje otpornosti zdravstvenog sustava NPOO C5.1
	 
	 
	48.916.518,30
	48.916.518,30

	2028.
	Program Konkurentnost i kohezija 2021.–2027.
	68.449.992,98
	12.079.410,53
	 
	80.529.403,51

	2029.
	Program Konkurentnost i kohezija 2021.–2027.
	74.606.870,65
	13.165.918,35
	 
	87.772.789,00

	UKUPNO
	143.056.863,63
	25.245.328,88
	48.916.518,30
	217.218.710,81







II.

Plaćanja koja proizlaze iz obveza preuzetih u skladu s točkom I. ove Odluke Ministarstvo zdravstva, Klinika za infektivne bolesti „Dr. Fran Mihaljević“ obvezno je uključiti u svoj financijski plan, u godini u kojoj obveza dospijeva.

III.

Ova Odluka stupa na snagu danom donošenja.

KLASA:
URBROJ:

Zagreb,

	PREDSJEDNIK

	mr. sc. Andrej Plenković


O B R A Z L O Ž E N J E

Rekonstrukcija Klinike za infektivne bolesti „Dr. Fran Mihaljević“ (u daljnjem tekstu: Klinika) s ciljem uspostave Središnjeg kompleksa Klinike provodi se kroz dvije faze – A i B, koje zajedno čine funkcionalnu i infrastrukturnu cjelinu. Faza A provodila se u sklopu Nacionalnog plana oporavka i otpornosti pod nazivom „C5.1.R1.-I3.01.0001 Izgradnja i opremanje kliničkih izolacijskih jedinica Klinike za infektivne bolesti „Dr. Fran Mihaljević“ te je završila 31. srpnja 2026. Faza B predstavlja funkcionalno i tehnološko zaokruživanje Središnjeg kompleksa te obuhvaća izgradnju triju građevina B1, B2 i B3 ukupne projektirane površine 51.572,69 m². Realizacijom ove faze osigurat će se puni kapacitet suvremenog bolničkog kompleksa s 244 bolesničke postelje te razvoj naprednih dijagnostičkih i terapijskih kapaciteta, uz pripadajuću medicinsku, logističku i tehničku infrastrukturu. Investicija izgradnje središnjeg suvremenog kompleksa odnosi se na krucijalnu infrastrukturu Klinike. Predmetni ugovor odnosi se na Fazu B izgradnje Središnjeg kompleksa, a predviđeno trajanje ugovora je do 1. veljače 2029. 

Postupak nabave odnosi se na izvođenje radova i izradu glavnog projekta po principu D&B (design & build – projektiraj i gradi). Za postupak javne nabave evidencijskog broja i naziva 01-2/2026 VV - 05. Izrada glavnog projekta i izvođenje radova na središnjem kompleksu - pripremni radovi, faza A i faza B - Grupa 2. Izgradnja faza B obavijest o nadmetanju broj: 2026/S F02-0000750 objavljena je u EOJN RH na dan 2. veljače 2026. te dana 
3. veljače 2026. i u Službenom listu Europske unije, broj objave 77432-2026. U roku za dostavu ponuda koji je bio određen na 12. ožujka 2026. pristigle su tri ponude. Sukladno provedenom postupku pregleda i ocjene pristiglih ponuda, 9. lipnja 2026. donesena je Odluka o odabiru ponuditelja Zajednica ponuditelja ING-GRAD d.d. - nositelj, Kalinovica 3/IV, 10000 Zagreb, OIB: 93245284305, KAMGRAD d.o.o. - član, Ulica Josipa Lončara 1H, 10000 Grad Zagreb, OIB: 89931241548 i TEHNOZAVOD d.o.o.- član, Podbrežje XIII. 26, 10000 Grad Zagreb, OIB: 21926472791, čija cijena ponude iznosi 179.816.000,00 eura bez PDV-a, odnosno 224.770.000,00 eura s PDV-om. U navedenom postupku nabave nije bilo izjavljenih žalbi. Rok za dovršetak radova sukladno prijedlogu ugovora iznosi 33 mjeseca od dana uvođenja u posao od strane stručnog nadzora, a najkasnije do 1.veljače 2029. 

Sukladno planiranoj dinamici izvođenja radova te pod pretpostavkom da će Europska komisija odobriti izmjenu Programa Konkurentnost i kohezija 2021.–2027. kojom se omogućuje sufinanciranje projekta sredstvima EU-a (Europski fond za regionalni razvoj), planirana je i dinamika izvršavanja ugovora po godinama, izvorima financiranja i iznosima, na sljedeći način:



	Godina
	Aktivnost/Projekt


	563 
Europski fond za regionalni razvoj 
(EUR)
	12 
Sredstva učešća za pomoći (EUR)
	11 
Opći prihodi i primici (EUR)
	UKUPNO 
(EUR)

	2027.
	T893009 Jačanje otpornosti zdravstvenog sustava NPOO C5.1
	 
	 
	48.916.518,30
	48.916.518,30

	2028.
	Program Konkurentnost i kohezija 2021.–2027.
	68.449.992,98
	12.079.410,53
	 
	80.529.403,51

	2029.
	Program Konkurentnost i kohezija 2021.–2027.
	74.606.870,65
	13.165.918,35
	 
	87.772.789,00

	UKUPNO
	143.056.863,63
	25.245.328,88
	48.916.518,30
	217.218.710,81



Razlika sredstava do punog iznosa ugovora osigurana je u Državnom proračunu za 2026. godinu i projekcijama za 2027. i 2028. godinu, na aktivnosti T893009 Jačanje otpornosti zdravstvenog sustava NPOO C5.1, konto 42, izvor financiranja 11 Opći prihodi i primici, na razdjelu Ministarstva zdravstva, u iznosu od 7.551.289,20 eura.

Investicija se planira financirati sredstvima Programa Konkurentnost i kohezija 2021.–2027., kao strateškog dokumenta kojim se utvrđuju prioriteti i mogućnosti financiranja iz fondova Europske unije u okviru kohezijske politike.
Za realizaciju planiranog modela financiranja potrebno je prethodno provesti postupak izmjene Programa Konkurentnost i kohezija 2021.–2027. te nakon ispunjenja svih propisanih uvjeta, provesti postupak dodjele bespovratnih sredstava i sklapanja ugovora o dodjeli bespovratnih sredstava.
S obzirom na vremensku dinamiku provedbe navedenih postupaka, početak realizacije investicije planira se financirati sredstvima iz izvora 11 Opći prihodi i primici do stvaranja preduvjeta za korištenje sredstava Europske unije.
Nakon provedene izmjene Programa i sklapanja ugovora o dodjeli bespovratnih sredstava, planira se nastavak financiranja investicije sredstvima Europske unije, odnosno iz izvora 5 i 12, u razdoblju 2027.–2029. godine. Izdaci prethodno financirani iz izvora 11, u mjeri u kojoj budu utvrđeni prihvatljivima za financiranje sredstvima Europske unije, obuhvatit će se financiranjem u skladu s uvjetima i pravilima predmetnog programa, ugovora o dodjeli bespovratnih sredstava te važećim proračunskim propisima.
Navedena dinamika financiranja omogućuje pravodobno pokretanje aktivnosti potrebnih za realizaciju investicije, uz planirani prijelaz na financiranje sredstvima Europske unije nakon stvaranja institucionalnih i programskih preduvjeta za njihovo korištenje te omogućuje fiskalno održivu provedbu projekta, uz optimalno korištenje dostupnih europskih sredstava te ograničavanje izravnog opterećenja na državni proračun.
Budući da je ugovoreni rok za izvođenje radova 33 mjeseca od uvođenja u posao te je procijenjeni završetak radova veljača 2029. godine, postupak javne nabave za opremanje predmetne investicije u ovoj fazi nije opravdano pokretati. Isti se planira provesti tijekom 2028. godine.

Zadužuje se Ministarstvo zdravstva da, u suradnji s Klinikom za infektivne bolesti „Dr. Fran Mihaljević“ i Ministarstvom regionalnoga razvoja i fondova Europske unije, poduzme potrebne aktivnosti radi provedbe izmjene Programa Konkurentnost i kohezija 2021.–2027. te pokretanja i provedbe svih potrebnih postupaka za dodjelu bespovratnih sredstava, s ciljem osiguranja pravodobne provedbe projekta.

Člankom 48. stavkom 2. Zakona o proračunu („Narodne novine“, broj 144/21.) propisano je da proračunski korisnici državnog proračuna mogu preuzeti obveze iz ugovora koji zahtijevaju plaćanje u sljedećim godinama, neovisno o izvoru financiranja, isključivo na temelju odluke Vlade koju predlaže nadležni ministar, a na koju je prethodnu suglasnost dalo Ministarstvo financija. Također, člankom 23. stavkom 3. točkom 2. Zakona o izvršavanju Državnog proračuna Republike Hrvatske za 2026. godinu („Narodne novine“, broj 152/25.) propisano je da Vlada Republike Hrvatske daje prethodnu suglasnost korisnicima za preuzimanje obveza po ugovorima koji zahtijevaju plaćanje u sljedećim godinama ako se radi o ugovorima za provedbu projekata sufinanciranih iz sredstava Europske unije i sredstava pomoći inozemnih vlada, ako ukupna vrijednost sufinanciranja iz državnog proračuna (izvora financiranja 11 Opći prihodi i primici, 31 Vlastiti prihodi i 43 Ostali prihodi za posebne namjene), ne uključujući izvor financiranja 12 Sredstva učešća za pomoći, po ugovoru prelazi iznos od 1.500.000,00 eura.

Sredstva za provedbu ove Odluke u ukupnom iznosu od 224.770.000,00 eura osigurana su u Državnom proračunu Republike Hrvatske za 2026. godinu i projekcijama za 2027. i 2028. godinu na Razdjelu 096 Ministarstvo zdravstva, RKP.

Stoga se predlaže Vladi Republike Hrvatske donošenje Odluke o davanju prethodne suglasnosti Klinici za infektivne bolesti „Dr. Fran Mihaljević“ za Izradu glavnog projekta i izvođenje radova na središnjem kompleksu (Faza B).

